 27 ለካቲት 2020 ዝተመሓየሸ 20 ሚያዝያ 2020 ምንጪ ስእሊ, Getty Images ብርቱዕ ሕማም ሳንቡእ ዘስዕብ ፈለማ ኣብ ቻይና ዝተርኣየ ቫይረስ ናብ ምሉእ ዓለም ተዘርጊሑ ይርከብ መዓልታዊ ብኣሽሓት ዝቑጸሩ ሰባት በቲ ቫይረስ ይልከፉ ኣለው እቲ ቁጽሪ ካብቲ ብወግዒ ዝግለጽ ዘሎ ብዓሰርቲ ዕጽፊ ክዛይድ ከም ዝኽእል ተንተንቲ ይዛረቡ ምልክታት እቲ ሕማም ብረስንን ደረቕ ሰዓልን ይጅምር ድሕሪ ሓደ ሰሙን ናይ ምስትንፋስ ጸገም የስዕብ ብመሰረት ጸብጻብ ውድብ ጥዕና ዓለም ብኮሮናቫይረስ ዝተለኽፈ ሰብ ክሳብ 14 መዓልቲ ዝኾነ ምልክት እቲ ሕማም ከየርኣየ ክጸንሕ ይኽእል እዩ ገለ ተመራመርቲ ግና ክሳብ 24 መዓልቲውን ክጸንሕ ከም ዝኽእል ይገልጹ ሓደ ሓደ ሰባት ምልክት እቲ ሕማም ከየርኣዩ ነቲ ቫይረስ ከመሓላልፉ ከም ዝኽእሉ ቻይናውያን ሓካይም ይሕብሩ ኮሮና ቫይረስ ክሳዕ ክንደይዩ ሓደገኛ? 